57. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΘΝΙΚΗΣ  ΠΑΙΔΕΙΑΣ  ΚΑΙ ΘΡΗΣΚΕΥΜΑΤΩΝ Αριθ. Δ5/10679 της 19 Νοεμ./17 Δεκ. 1990 (ΦΕΚ Β΄  791) Αναπροσαρμογή παραβόλων, τελών κ.λπ. Έχοντας υπόψη: 1.Τις διατάξεις του Α.Ν. 2545/1940 που αναφέρονται στην ίδρυση και λειτουργία φροντιστηρίων και στην άσκηση του επαγγέλματος του οικοδιδασκάλου. 2.Την αριθ. 2040970/90 εγκύκλιο του Υπουργού Οικονομικών «περί αναπροσαρμογής παραβόλων τελών δικαιωμάτων κ.λπ». 3.Τις διατάξεις του άρθρ. 31 του Νόμ. 1478/84 που παρέχει την ευχέρεια στον Υπουργό Οικονομικών, σε συνεργασία με τον κατά περίπτωση αρμόδιο Υπουργό, να αναπροσαρμόζει τα παράβολα που εισπράττονται υπέρ του Δημοσίου. 4.Την Υ.1140/1051173/1390/0001/9.7.90 απόφαση του Πρωθυπουργού και του Υπουργού Οικονομικών «ανάθεση αρμοδιοτήτων Υπουργού Οικονομικών στον Υφυπουργό Οικονομικών, αποφασίζουμε: Α.Αναπροσαρμόζουμε τα ποσά των παραβόλων που προβλέπονται από τις παρακάτω διατάξεις του Α.Ν. 2545/1940, (ανωτ. αριθ. 9), ως εξής: 1.Της παρ. 2 του άρθρ. 65, για άδεια ίδρυσης φροντιστηρίου, από δρχ. 1.500 σε δρχ. 3.000. 2.Της παρ. 3 του άρθρ. 81 σε συνδυασμό με το άρθρ. 66 για ανάθεση της άδειας ίδρυσης φροντιστηρίου, από δρχ. 1.200 σε δρχ. 2.400. 3.Της παρ. 3 του άρθρ. 65, για άδεια λειτουργίας φροντιστηρίου από δρχ. 900 σε δρχ. 1.800. 4.Της παρ. 4 του άρθρ. 66 σε συνδυασμό με την παρ. 3 του άρθρ. 17, για κάθε μέρα εκπρόθεσμης ανανεώσεως της άδειας ίδρυσης φροντιστηρίου από δρχ. 150 σε δρχ. 300. 5.Του άρθρ. 67 για άδεια μεταφοράς φροντιστηρίου σε άλλο οίκημα της ίδιας πόλης από δρχ. 300 σε δρχ. 600. 6.Των παρ. 2 και 5 του άρθρ. 75μ, για χορήγηση και ανανέωση άδειας άσκησης του επαγγέλματος οικοδιδασκάλου, από δρχ. 300 σε δρχ. 600. Β.Αναπροσαρμόζουμε τα ποσά των εκπαιδευτικών τελών που προβλέπονται από τις παρακάτω διατάξεις: 1.Του άρθρ. 78 Α.Ν. 2545/1940 για τη χορήγηση άδειας ιδρύσεως φροντιστηρίου από δρχ. 500 σε δρχ. 1.000. 2.Το υπό της 94056/29.8.56 κοινής απόφασης προβλεπόμενο ποσό εκπ/κών τελών για τη χορήγηση επάρκειας προσόντων για την διδασκαλία ξένων γλωσσών στα φροντιστήρια από δρχ. 200 σε δρχ. 500. Τα παραπάνω ποσά των παραβόλων θα εισπράττονται από τα Δημόσια Ταμεία και θα εισάγονται στα έσοδα του Κρατικού Προϋπολογισμού. Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 